Understanding Custom Marshaling Part 1 - CodeProject 11,191,896 members (56,540 online)
Last Visit: 31-Dec-99 19:00 Last Update: 31-Jan-15 17:27Refresh1 EKSKLUSIEF: Aktrise Christel van den Bergh se troue | SARIE
FOTO James Strack van A Wedding Lifestyle	Verwante Artikels
EKSKLUSIEF: Aktrise Christel van den Bergh se troue	deur Fanie Cronjé
“Ons wou aanvanklik in die Kaap of in Nature’s Valley trou, maar oor ons Johannesburg toe verhuis het, was dit beter om naby die huis te trou. En dit was spesiaal, ’n troue in Pretoria, waar ek vandaan kom, wat lyk soos die Kaap, JP se plek van herkoms.”
JP het Christel met ŉ roosgoud-verloofring bederf. Sy het die hele tema van haar troue om dié ring gebou! Sy is ook lief vir olyftakkies en voëltjies, wat sy oral saam met die roosgoud gebruik het – van die save the date tot die onthaal.
En hoe voel dit om met Christel getroud te wees? JP sê: “Ons is al vir vyf jaar saam en om getroud te wees voel baie dieselfde. Om saam met Christel te wees is interessant en pret. Sy het ŉ mooi en vrygewige, onselfsugtige hart. Met ŉ sterk wilskrag. Ek is baie lief vir haar.”
Christel en haar pa, ChristoFOTO James Strack van A Wedding Lifestyle
“Dit was baie emosioneel maar ook ongelooflik vir my. O ja, en nog iets om by te sê, sy het asemrowend mooi gelyk. Haar rok was amazing!”
“My troue was so sentimenteel, alles behalwe die venue is deur vriende gedoen,” vertel Christel. Wat die reine waarheid is, want haar en JP se vriende en familie was onmisbaar betrokke.
“Die dag was perfek. Regtig! Om almal wat jy liefhet vir een dag saam met jou daar te hê is só spesiaal en dit was die beste partytjie nóg. Met baie sjampanje – natuurlik!” vertel sy verder.
Ciske Kruger se dogtertjie, Amelié.FOTO James Strack van A Wedding Lifestyle
Ciske, wat ook ’n haarstilis is, het Christel se hare gedoen. Hennie Jacobs (Diederick van 7de Laan) het kitaar gespeel, terwyl aktrise Jaqui Shiel gesing het. Aktrise Hanna Grobler het spesiaal die tafelgebed gedoen. Haar bruidsmeisie Clarissa Nel se man, James Strack van A Wedding Lifestyle, was die fotograaf en het sommer die foto’s as trougeskenk gegee!
Ciske in aksie!FOTO James Strack van A Wedding Lifestyle
Hennie Jacobs en Jaqui ShielFOTO James Strack van A Wedding Lifestyle
Die aktrise Hanna Grobler het spesiaal die tafelgebed gedoen.FOTO James Strack van A Wedding Lifestyle
JP se tannie Ilze het ŉ sjokolade-en-macaroon-boetiekfabriek in Engeland, Ilze’s Chocolate, en het macaroons as geskenk gegee vir die nageregtafel. Die gaste het dit só geniet dat daar nie eens vir Christel self een oorgebly het om te eet nie!
Die 170 gaste het elk ŉ bagasie-naamkaartjie van leer as geskenk ontvang. Dié geskenke is deur Natasha Joubert gemaak, met elkeen se naam agterop gegraveer en die troulogo aan die voorkant.
Christel se Getroud met Rugby-familie.FOTO James Strack van A Wedding Lifestyle
– Christel en JP se bruilof word op 27 Oktober deur Bravo! uitgesaai om 20:00 op kykNET (kanaal 144).
Venue – Bell Amour
Trourok en bruidsmeisies se rokke – Marique Yssel
Troufoto’s – James Strack van A Wedding Lifestyle
Troukoek – Renette Lotriet van Renette’s Cake Creations
Macaroons – Ilze’s Chocolate
Blomme – Juané Scheepers van A Seed To Sow – a.seed.to.sow@gmail.com